**Renoster stropery in Suid Afrika**

Die stroping van renosters in Suid Afrika is besig om vinnig hand uit te ruk. Daar is na raming in 2010, 333 renosters vir hulle horings afgemaai. 146 van die renosters was in die Nasionale Kruger Wildtuin gewees.. Die uitskiet van renosters, in die vorige eeu, het amper tot die uitsterf gely van die twee sub-spesies wat in Suidelike Afrika gevind word. Bewarings organisasies soos Natal Parkeraad het letterlik die renosters van die rand van uitsterwing gebring tot n punt waar ons vandag bykans 20 000 renosters in die land aantref. Die stroping van renosters in die 21ste eeu is egter ver verwyder van die stroping van die vorige eeu

Owerhede is besig om n opdraende stryd te voer teen sindikate wat hoogs tegniese praktyke gebruik om die renosters te stroop. Renosters word deesdae uit helicopters of te voet gepyl met n verdowings middel en dan word die horing afgesny. Hierdie metode is stil en vinnig, wat die stropers in staat stel om in kleiner areas ongesiens te stroop en vinnig weg te kom. Die persone gee gewoonlik die diere n oordosis verdowings middels wat lei tot die dood van die dier. Veeartse, proffesionele jagters en selfs natuur bewaarders is al gevind dat hul betrokke is by die praktyke.

Renosterhoring se prys het in die laaste paar jaar die hoogte in geskiet wat dit baie aantreklike item maak vir geld gierige mense wat jare lange se harde werk ongedaan wil maak. Ondanks die tekort aan wetenskaplike bewyse van enige voordeel wat renoster horing vir medisinale gebruik inhou, stel die asiese market dit hoog op prys. Anders as wat gebruiklik gedink word gebruik die asiers nie die renoster horing vir n beter seks lewe nie, dit word eerder gebruik vir allerlei ander siektes en kwale.

Verskye metodes word ondersoek om die stroping van renosters te vermider en uiteindelik te staak. Daar word ge-eksperimenteer met GPS monitoring, waarmee die renoster 24 uur per dag gemoniteer kan word, daar is selfs gevalle van eienaars wat die horings met middels smeer wat dit onbruikbaar maak vir menslike inname. Die metode moet egter nog nagevors word om die uitwerkings van die middels op die dier en die horing. Die afsny van renosters se horings kan effektief toegepas word in klein areas, maar renosters het hul horings nodig vir sosiale interaksies en navorsing moet nog gedoen word oor wat die impak van die afsny van horings op n populasie kan hê.

Dit is minder wenslik om n renoster sonder n horing te sien maar dit is beter as om glad nie n renoster te sien nie, dit is wat sal gebeur as almal uitgeskiet. Die feit van die saak is dat as ons as mensdom nie gaan saam staan teen die epidemie nie kan natuurbewaring nie wen nie. Daar is baie goeie organisasies wat besig is met teen stroping operasies en fondsinsamelings. As ons saam staan kan ons die stroping van renosters staak en verseker dat hierdie diere nog lank saam met ons op die aardbol gaan wees

Bronne:

Persoonlike gesprek: DJ.Erasmus

www.stoprhinopoaching.com